**ผลลัพธ์การดำเนินงานดูแลสุขภาพประชาชนด้วยการแพทย์แผนไทยและแพทย์ทางเลือกแบบผสมผสาน**

**ในชุมชน ตำบลนิคมห้วยผึ้ง อำเภอห้วยผึ้ง จังหวัดกาฬสินธุ์**

**๒.หลักการและเหตุผล**

การแพทย์แบบผสมผสานในปัจจุบันได้รับการส่งเสริมจากรัฐบาลให้เป็นการแพทย์ทางเลือกอย่างหนึ่ง แก่ผู้รับบริการ โรงพยาบาลห้วยผึ้งมีงานแพทย์แผนไทยเพื่อรักษา ส่งเสริม ฟื้นฟู ป้องกัน การดูแลสุขภาพแบบองค์รวมที่ดูแลตั้งแต่การรับประทานอาหารเป็นยา การออกกำลังกายยืดเหยียดกล้ามเนื้อ การฝึกจิต การดำเนินชีวิตตามหลักธรรมานามัย แต่ประชาชนบางส่วนในเขต อบต.นิคมห้วยผึ้ง ยังไม่สามารถเข้าถึงการบริการการแพทย์แบบผสมผสาน ทำให้ได้รับบริการด้านแพทย์แผนไทยไม่ครอบคลุมตามกลุ่มเป้าหมาย โดยเฉพาะอย่างยิ่งในกลุ่มผู้สูงอายุ และผู้ป่วยเบาหวาน ความดันโลหิตสูง ซึ่งเป็นกลุ่มที่มีมากในปัจจุบัน

จากเหตุผลดังกล่าวงานแพทย์แผนไทยโรงพยาบาลห้วยผึ้ง จึงได้จัดทำโครงการคลินิกแพทย์แผนไทยในชุมชน เพื่อให้ประชาชนในเขต อบต.นิคมห้วยผึ้งได้รับความสะดวกและเข้าถึงการรับบริการแพทย์แผนไทยได้ง่ายขึ้น

**๓. วัตถุประสงค์**

1. เพื่อให้บริการทางด้านส่งเสริม ป้องกัน รักษาและฟื้นฟูสุขภาพแก่ประชาชนในชุมชนด้วยวิธีการทางแพทย์แผนไทย
2. เพื่อให้ประชาชนในเขต อบต.นิคมห้วยผึ้งเข้าถึงการบริการด้านแพทย์แผนไทยเพิ่มมากขึ้น
3. เพื่อสร้างความเชื่อมั่นในการดูแลสุขภาพด้านการแพทย์แผนไทย

**๔.กลุ่มเป้าหมาย**

ผู้สูงอายุ ผู้ป่วยเบาหวาน และความดันโลหิตสูง ในเขต อบต.นิคมห้วยผึ้ง

**๕.ระยะเวลาดำเนินงาน**

เดือนตุลาคม ๒๕๖๑ – เดือนกันยายน ๒๕๖๒ ออกปฏิบัติงานนอกเวลาราชการ วันเสาร์เวลา ๑๓.๐๐ น.- ๑๗.๐๐ น.

**๖.สถานที่**

สุขศาลาประจำหมู่บ้านในเขต อบต.นิคมห้วยผึ้งทั้งหมด

**๗.วิธีดำเนินงาน**

1. เสนอโครงการ
2. จัดประชุม ชี้แจง เจ้าหน้าที่ผู้รับผิดชอบโครงการ ( อสม. หมู่บ้านละ ๒ คน )
3. ดำเนินงานโครงการคลินิกแพทย์แผนไทยในชุมชน มีกิจกรรม นวดรักษาโรค ประคบสมุนไพร จ่ายยาสมุนไพร และให้สุขศึกษาเกี่ยวกับการแพทย์แผนไทย
4. ประเมินผลโครงการ
5. สรุปปัญหาและข้อเสนอแนะ

**๘. งบประมาณ**

- ค่าอาหารกลางวันวันอบรม ๑๘ คน คนละ ๕๐ บาท ๑ มื้อ = ( ๑๘ x ๕๐ x ๑ ) เป็นเงิน ๙๐๐ บาท

- ค่าอาหารว่างและเครื่องดื่ม ( เช้า-บ่าย ) ๑๘ คน คนละ ๒๕ บาท ๑ วัน = ( ๑๘ x ๒๕ x ๒ x ๑ ) เป็นเงิน ๙๐๐ บาท

- ค่าวัสดุอุปกรณ์ เช่น ป้ายโครงการ/ค่าสมุนไพร เป็นเงิน ๑,๐๐๐ บาท

- ค่าตอบแทนสำหรับการปฏิบัติงาน

เจ้าหน้าที่จำนวน ๒ คน คนละ ๓๐๐ บาท ( ๔ ชม. ) × ๒๖ วัน เป็นเงิน ๑๕,๖๐๐ บาท

รวม ๑๘,๔๐๐ บาท ( หนึ่งหมื่นแปดพันสี่ร้อยบาทถ้วน )

๙. ผลที่คาดว่าจะได้รับ

1. ประชาชนในเขต อบต.นิคมห้วยผึ้งเข้าถึงการบริการด้านแพทย์แผนไทยมากขึ้น
2. ประชาชนในเขต อบต.นิคมห้วยผึ้งมีทางเลือกในการดูแลสุขภาพ
3. สร้างความสัมพันธ์ที่ดีระหว่างโรงพยาบาลและชุมชน

**๑๐.การประเมินผล**

1. กลุ่มผู้สูงอายุ ผู้ป่วยเบาหวาน และผู้ป่วยความดันโลหิตสูง มากกว่าร้อยละ ๘๐ มีทักษะความรู้ ความสามารถในการดูแลสุขภาพเบื้องต้น
2. กลุ่มผู้สูงอายุ ผู้ป่วยเบาหวาน และผู้ป่วยความดันโลหิตสูง มากกว่าร้อยละ ๘๐ มีคุณภาพชีวิตที่ดีขึ้น
3. จำนวนผู้สูงอายุ ผู้ป่วยเบาหวาน และผู้ป่วยความดันโลหิตสูงมารับบริการแพทย์แผนไทยมากขึ้น